**Gobabis** (hereroksi Epako, khoikhoiksi ǂKhoandabes) on kaupunki itäisessä Namibiassa. Se on Omaheken alueen pääkaupunki samoin kuin Gobabiksen vaalipiirin pääkaupunki. Se sijaitsee 200 km itään pääkaupunki Windhoekista Botswanaan vievän valtatie B6:n varrella. Gobabiksesta on 113 km rajalla olevalle Buiteposin raja-asemalle. Valtatie B6 on osa Trans-Kalaharin valtatietä, joten Gobabis sijaitsee Etelä-Afrikkaan vievän valtatien varrella. Gobabiksen alue on karjankasvatuksen aluetta, ja tämä alue on ylpeä brahman-karjastaan, ja niinpä kaupungissa on tätä karjarotua edustava patsas tekstinään "Cattle Country" toivottamassa matkailijat tervetulleiksi kaupunkiin. Kaupungissa on myös lentokenttä.

Historia
--------

### Etymologia ja siirtomaa-aikaa edeltänyt historia

Gobabiksen ja Nossob-joen seutu tunnettiin suurista norsulaumoistaan. Gobabis tunnettiin norsunmetsästäjien leireistä, ja se oli myös norsunluun kauppiaitten kauppa-asema.

Vuonna 1856 Reinin lähetyksen lähetyssaarnaaja Friederich Eggert perusti Gobabikseen lähetysaseman. 1800-luvun jälkipuoliskolla ja varhain 1900-luvulla syntyi konflikteja hereroiden ovambanderu-heimon ja Khauasin khoikhoiden välillä sekä myös siirtomaa-asukkaiden ja alkuasukkaiden välillä. Myös hererot ja namat taistelivat keskenään sekä Kapmaalta saapuneiden siirtolaisten kanssa.

Suullisen perinteen mukaan tämän alueen varhaisin nimi khoikhoin kielellä oli ǂKhoandabes eli ‘paikka, jota norsut tulevat nuolemaan’. Tämän nimityksen taustalla arvellaan olleen se, että norsunluu halkeili Omaheken kuivassa ja kuumassa ilmastossa, ja siksi sitä säilytettiin asukkaiden kaivoissa. Hererot kutsuivat tätä paikkaa nimellä *Epako*.

Myöhemmin valkoiset käyttivät tästä paikasta nimitystä "Gobabis", joka lienee saatu sanoista *goba* (‘väitellä, riidellä’) ja *bis* (‘paikka’), joten sen merkitys olisi ‘paikka, jossa ihmiset riitelevät’. Aiempi etymologia on myös ollut khoikhoi kielen ǂkhoa (‘norsu’) -bes (‘paikka’) eli ‘norsujen lähde’, jonka esitti Heinrich Vedder saaden sille laajan hyväksynnän. Vedder oli myös sitä mieltä, että Kaiǀkhaua (Khauasin namojen) -päällikkö Amraal Lambert oli ottanut tämän nimityksen käyttöön, sillä hän ei kyennyt ääntämään sanaa *ǂKoabes* oikein. Tämän tulkinnan suhteen on olemassa erinäisiä ongelmia, ja myös wesleyläisen lähetyssaarnaajapastori Joseph Tindallin eräässä kirjeessä vuodelta 1845 tämä tulkinta kiistetään. Hän kirjoittaa: "Pääsin Gobabikseen, jolle annoin nimen ‘Norsun lähde’." Riitelypaikka ei olisi sopinut nimeksi paikalle, jolle hän aikoi perustaa lähetysaseman.

### Siirtomaa-ajan historia

Saksan viranomaiset julistivat Gobabiksen piirikunnan perustetuksi helmikuussa 1894, ja seuraavan vuoden kesäkuussa sinne perustettiin saksalainen varuskunta. Linnoitus sinne rakennettiin vuosina 1896–97, mutta se on kadonnut jo kauan sitten, ja ainoa rakennus, joka periytyy näiltä ajoilta on kenttäsairaala (Lazarett), joka on julistettu kansallismonumentiksi.

Maantiede
---------

### Ilmasto

Gobabiksen ilmasto on Köppenin ilmastoluokituksessa puolikuiva kuuma ilmasto ("BSh"). Kesät ovat kuumia ja talvet viileitä (talvipäivät ovat melko lämpöisiä ja yöt kylmiä). Vuotuinen keskimääräinen sademäärä on 370 mm.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Gobabiksen ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 31,4 | 31,0 | 30,1 | 27,9 | 25,6 | 22,0 | 21,9 | 25,4 | 29,0 | 31,0 | 32,1 | 32,3 | **ka.** | **28,3** |
| Vrk:n ka. alin lämpötila (°C) | 18,5 | 17,6 | 15,9 | 12,4 | 7,7 | 3,8 | 3,2 | 5,6 | 10,3 | 14,0 | 16,4 | 18,1 | **ka.** | **12** |
|
|  |
| Sademäärä (mm) | 80,7 | 86,8 | 53,7 | 37,0 | 6,1 | 2,7 | 0,2 | 0,5 | 7,7 | 16,2 | 37,1 | 40,6 | **Σ** | **369,3** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

31,4|  |
| --- |
| 18,5 |

 | 

31,0|  |
| --- |
| 17,6 |

 | 

30,1|  |
| --- |
| 15,9 |

 | 

27,9|  |
| --- |
| 12,4 |

 | 

25,6|  |
| --- |
| 7,7 |

 | 

22,0|  |
| --- |
| 3,8 |

 | 

21,9|  |
| --- |
| 3,2 |

 | 

25,4|  |
| --- |
| 5,6 |

 | 

29,0|  |
| --- |
| 10,3 |

 | 

31,0|  |
| --- |
| 14,0 |

 | 

32,1|  |
| --- |
| 16,4 |

 | 

32,3|  |
| --- |
| 18,1 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 80,7  | 86,8  | 53,7  | 37,0  | 6,1  | 2,7  | 0,2  | 0,5  | 7,7  | 16,2  | 37,1  | 40,6  |

**Lähde:**  |

Talous
------

Tyypillinen karjatila Gobabiksen lähellä.
JÄteveden puhdistamo Gobabiksessa (2018).
Gobabis on kasvava kaupunki. Sen kautta kuljetetaan Botswanan kaivostuotteita Walvis Bayn satamaan Namibiassa, ja samoin kuljetetaan tavaroita Namibiasta Etelä-Afrikan Gautengin maakuntaan. Tästä reitistä käytetään nimitystä Trans-Kalaharin käytävä.

Namibian rautatieverkosto, jota operoi TransNamib, ulottuu Gobabikseen. Aiemmin henkilöjuna kulki neljä kertaa viikossa Windhoekista Gobabikseen, mutta nykyään matkustajia ei enää kuljeteta.

Kaupungissa on valtionsairaala, valtion klinikka ja yksityinen sairaala. Kaupungissa toimii pankkeja ja kauppoja. Kaupungissa on Legare Stadium -niminen urheiluareena.

Politiikka
----------

Gobabista hallinnoi kunnanvaltuusto, jossa on seitsemän valtuutettua. Kaupungissa on aivan oma puolue, Gobabis Residents' Association (GRA), joka voitti 3 valtuustopaikkaa vuoden 1998 vaaleissa ja yhden paikan vuoden 2004 vaaleissa.

Vuoden 2015 vaalien tulokset olivat seuraavat:

| Gobabiksen paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 3 077 | 71,7% | 5 |
| DTA | 682 | 15,8% | 1 |
| National Unity Democratic Organisation of Namibia | 153 | 3,5% | 1 |
| All People’s Party | 143 | 3,3% | 0 |
| SWANU of Namibia | 136 | 3,1% | 0 |
| Rally for Democracy and Progress | 99 | 2,3% | 0 |
| Workers Revolutionary Party | 36 | 0,8% | 0 |
| **Yhteensä** | **4 326** | **100%** | **7** |

SWAPO voitti myös vuoden 2020 vaalit, mutta se menetti ehdottoman enemmistön. Tulokset olivat seuraavat:

| Gobabiksen paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| SWAPO | 1 986 | 43,5% | 3 |
| Landless People's Movement | 818 | 17,9% | 1 |
| Gobabis Residents Association | 681 | 14,9% | 1 |
| National Unity Democratic Organisation of Namibia | 440 | 9,6% | 1 |
| Popular Democratic Movement | 338 | 7,4% | 1 |
| Independent Patriots for Change (IPC) | 254 | 5,6% | 0 |
| Rally for Democracy and Progress (RDP) | 48 | 1,1% | 0 |
| **Yhteensä** | **4 565** | **100%** | **7** |

Koulutus
--------

Kaupungissa toimii Wennie du Plessis -niminen oppikoulu, joka aloitti afrikaansinkielisenä. Kun Namibian hallitus lakkautti itsenäisyyden koitettua kaiken muun kuin englanninkielisen opetuksen 4. luokan jälkeen, buurioppilaat halusivat perustaa yksityiskoulun, ja niin tammikuussa 2000 aloitti Gobabis Gymnasium -niminen koulu 67 oppilaan voimin. Koulussa oli luokat 8–11 ja kuusi opettajaa. Tammikuussa 2002 oppilaita raportoitiin olleen 112, ja 2.12.2004 se rekisteröitiin niin, että kaikki luokat 1–12 olivat mukana. Alakoulun opetus alkoi virallisesti tammikuussa 2005.

Nähtävyyksiä
------------

Gobabiksen rautatieasema.
Huomattavin nähtävyys on Windhoekista saavuttaessa Cattle Country -patsas.

Ystävyyskaupunki
----------------

* Alankomaat Drachten, Alankomaat

Asukkaita
---------

* E. Amutenya, varapormestari
* Sila Bezuidenhoudt, pormestari
* E. Dawids, Gobabis CEO
* Laura McLeod-Katjirua, entinen Omaheken kuvernööri ja SWAPOn varapääsihteeri
* Keharanjo Nguvauva, ovambanderujen päällikkö
* Shafimana Ueitele, juristi

Viitteet
--------

1. 1 2  Four towns re-elect mayors.  *The Namibian*, 9.12.2013. Windhoek:  Free Press of Namibia. Artikkelin verkkoversio. Viitattu 31.8.2021.  (englanniksi) (Arkistoitu – Internet Archive)
2. ↑  Local Authorities Windhoek:  Association of Local Authorities in Namibia (ALAN).  Arkistoitu 10.6.2013. Viitattu 31.8.2021. (englanniksi)
3. 1 2 3 4  Rosslyn Tatarik, "Welcome to the Cattle Country". The @vertiser (New Era -lehden liite 1.3.2010)
4. ↑  Werner Menges: Windhoek?! Rather make that Otjomuise *The Namibian*.  12.5.2005. Viitattu 25.8.2021. (englanniksi)
5. ↑  Heinrich Vedder: *Das alte Südwestafrika. Südwestafrikas Geschichte bis zum Tode Mahareros 1890. (‘Vanha Lounais-Afrikka. Lounais-Afrikan historia Mahereroiden kuolemaan saakka 1890.’)*, s. 325–326. Windhoek: Namibia Scientific Society, 1997 *(7. painos)*. ISBN 0-949995-33-9. (saksaksi)
6. ↑  World Climate Guide / Namibia *Baseline climate means (1961–1990) from stations all over the world*. Viitattu 9.7.2021. (englanniksi)
7. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.
8. ↑  Michael P Cowen, Liisa Laakso: *Multi-party Elections in Africa*, s. 204. James Currey Publishers, 2002. ISBN 9780852558430. Teoksen verkkoversio.
9. ↑  Utaara Hoveka: Gobabis Residents Sack Main Candidate.  *New Era*, 14.6.2004. Windhoek:  Via allafrica.com. Artikkelin verkkoversio. Viitattu 31.8.2021.  (englanniksi)
10. ↑  Local elections results  28.11.2015. Electoral Commission of Namibia.  Arkistoitu 10.12.2015. Viitattu 15.7.2021. (englanniksi)
11. ↑  Publication of Results and Particulars in Respect of General Elections for Local Authority Councils *Government Gazette of the Republic of Namibia*.  1.4.2021. Windhoek:  Namibian hallitus. Viitattu 6.9.2021. (englanniksi)
12. ↑  Gobabis Gymnasium Gobabis:  Gobabis Gymnasium.  Arkistoitu 11.4.2016. Viitattu 31.8.2021. (englanniksi)
13. ↑  Shinovene Immanuel, Selma Shipanga: Moderates prevail *The Namibian*.  3.12.2012. Windhoek:  Free Press of Namibia.  Arkistoitu 31.8.2021. Viitattu 31.8.2021. (englanniksi)

Aiheesta muualla
----------------

* Viralliset kotisivut